RESOLUCIÓN do 27 de novembro de 2013, da Secretaría Xeral de Universidades, pola que se dá publicidade á relación de másteres universitarios que non poderán formar parte da oferta de titulacións oficiais universitarias do Sistema universitario de Galicia para o curso 2014/15.
Consellería de Cultura, Educación e Ordenación Universitaria — III. Outras disposicións — 13/12/2013

Un dos criterios establecidos pola Secretaría Xeral de Universidades desde a publicación do Decreto 222/2011 e reflectido expresamente nas instrucións do 11 de xuño de 2012 e do 20 de setembro de 2013 é a racionalización da oferta do mapa de titulacións do Sistema universitario de Galicia. Como continuidade neste proceso de racionalización, o grupo de traballo de titulacións integrado polos vicerreitores e as vicerreitoras responsables de titulacións das tres universidades integrantes do Sistema universitario de Galicia, persoal da Secretaría Xeral de Universidades e o director da Axencia Galega para a Calidade do Sistema Universitario de Galicia, reuniuse o 6 de novembro de 2013 para a análise da situación actual da oferta de titulacións de másteres universitarios existentes no Sistema universitario de Galicia.
O secretario xeral de Universidades, en virtude das competencias e atribucións establecidas no Decreto 4/2013, do 10 de xaneiro, polo que se establece a estrutura orgánica da Consellería de Cultura, Educación e Ordenación Universitaria,
Primeiro.
Publicar relación de másteres universitarios que non poderán formar parte da oferta de titulacións oficiais do Sistema universitario de Galicia para o curso 2014/15:
Universidade da Coruña.
• Máster universitario en Arquitectura da Paisaxe Juana de Vega (interuniversitario coa USC).
• Máster universitario en Ciencia e Tecnoloxía en Termalismo e Balneoterapia (interuniversitario coa UVIGO).
• Máster universitario en Física Aplicada (interuniversitario coa UVIGO).
• Máster universitario en Innovación, Orientación e Avaliación Educativa.
• Máster universitario en Investigación en Tecnoloxías Navais e Industriais.
• Máster universitario en Metodoloxía da Investigación en Ciencias Sociais: Innovacións e Aplicacións.
• Máster universitario en Patrimonio Cultural: A Eurorrexión Galicia-Norte de Portugal.
• Máster universitario en Urbanismo: Plans e Proxectos. Do Territorio á Cidade.
Universidade de Santiago de Compostela.
• Máster universitario en Arquitectura da Paisaxe Juana de Vega (interuniversitario coa UDC).
• Máster universitario en Biodiversidade e Conservación do Medio Natural.
• Máster universitario en Ciencia e Tecnoloxía de Coloides e Interfaces (interuniversitario UVIGO).
• Máster universitario en Ciencia e Tecnoloxía de Materiais.
• Máster universitario en Desenvolvemento Rexional e Integración Económica.
• Máster universitario en Dirección de Actividades Educativas na Natureza.
• Máster universitario en Economía. Organización Industrial e Mercados Financeiros.
• Máster universitario en Educación, Xénero e Igualdade.
• Máster universitario en Filosofía. Cuestións Actuais.
• Máster universitario en Fiscalidade Internacional e Comunitaria.
• Máster universitario en Física Nuclear e de Partículas e as súas Aplicacións Tecnolóxicas e Médicas.
• Máster universitario en Investigación Básica e Aplicada en Ciencias Veterinarias.
• Máster universitario en Medio Ambiente e Recursos Naturais.
• Máster universitario en Saúde Pública.
• Máster universitario en Tecnoloxías da Información.
• Máster universitario en Xestión Pública.
• Máster universitario en Xuventude e Sociedade.
Universidade de Vigo.
• Máster universitario en Ciencia e Tecnoloxía en Termalismo e Balneoterapia (interuniversitario coa UDC).
• Máster universitario en Ciencias do Clima: Meteoroloxía, Oceanografía Física e Mudanza Climática.
• Máster universitario en Enxeñaría Telemática.
• Máster universitario en Física Aplicada (interuniversitario con UDC).
• Máster universitario en Investigación en Tecnoloxías e Procesos Avanzados na Industria.
• Máster universitario en Tecnoloxía Medioambiental.
• Máster universitario en Teoría do Sinal e Comunicacións.
Segundo.
Esta resolución entrará en vigor o día seguinte ao da súa publicación no
Diario Oficial de Galicia.
Contra a presente resolución poderá interpoñerse recurso de alzada ante o conselleiro de Cultura, Educación e Ordenación Universitaria, no prazo dun mes, de acordo co establecido nos artigos 107.1 e 114 da Lei 30/1992, do 26 de novembro, de réxime xurídico das administracións públicas e do procedemento administrativo común.
Santiago de Compostela, 27 de novembro de 2013